biswa921/hiwiki-latest-pages-articles-raw huggingface dataset:
गुलाब जल

thumb|गुलाब्
गुलाब जल गुलाब की पंखुड़ियों से निकाला गया द्रव है। इसका उपयोग भोजन में फ्लेवर देने, कुछ सौन्दर्य प्रसाधनों एवं दवाओं के निर्माण एवं धार्मिक कार्यों में किया जाता है। यह एशिया और यूरोप में प्रयुक्त होता है।

 यूं बनता है गुलाब जल 

डेरा में गुलाब जल देसी विधि से भट्ठियों पर तैयार किया जाता है। गुलाब जल बनाने वाले भानू प्रताप इंसां ने बताया कि गुलाब जल तैयार करने के लिए पांच भट्ठियां लगी हुई हैं। सूर्योदय से पूर्व गुलाब के फूलों को तोड़ा जाता है। 

भट्ठियों पर रखे तांबे के देग में 40 किलो फूल व इतना ही पानी डालकर भट्ठी चालू कर दी जाती है। देग में जो भाप बनती है उसे बांस की नली से तांबे के मटके में एकत्रित कर ली जाती है। ठंडा होने पर यह गुलाब जल में परिवर्तित हो जाती है। उन्होंने बताया कि 40 किलो फूलों से लगभग 35 लीटर गुलाब जल बन जाता है। 

गुलाब जल ‘ए’ ‘बी’ व ‘सी’ श्रेणी में निकाला जाता है। ‘ए’ व ‘बी’ श्रेणी का गुलाब जल काम में लिया जाता है जबकि सी श्रेणी को वापस देग में डाल दिया जाता है। 

thumb|गुलाब जल बनाने का कार्खाना

इस विधि में एक बार गुलाब जल तैयार करने में 6-7 घंटे लग जाते हैं। उन्होंने बताया कि सीजन में 4000 लीटर गुलाब जल तैयार किया जाता है। इसके अलावा थोड़ी बहुत मात्रा में गुलाब का तेल भी बनाया जाता है जो करीब 40 क्विंटल में एक किलो ही बन पाता है। इसलिए इसका उत्पादन कम ही किया जाता है।

thumb|श्रृंगार-प्रसाधन मे गुलाब जल का उप्योग्

 गुणकारी है गुलाब जल 
गुलाब जल कई कार्यों में काम आता है। शर्बत व मिठाइयों में इसे प्रयुक्त किया जाता है। चेहरे की सुंदरता बढ़ाने, आंखों में डालने में काम लिया जाता है। विभिन्न दवाइयों में भी गुलाब जल का इस्तेमाल किया जाता है। डेरा के अस्पताल में भी गुलाब जल से दवाइयां बनाई जाती हैं। यही नहीं, गुलाब तेल सेंट बनाने व ऑफ सीजन में गुलाब जल बनाने में काम लिया जाता है। डेरा में गुलाब से गुलकंद भी बनाया जाता है। गुलाब जल एक बहुत अच्छा क्लींजर है। गुलाबजल चेहरे में मौजूद तेल और गंदगी को हटाकर, त्वचा के रोमछिद्रों को खोलने का काम करता है। जिस कारण एक्ने और मुंहासों नहीं होते।

देशी किस्म से बनता है गुलाबजल, तेल और गुलकंद

हरियाणा कृषि विश्वविद्यालय के बागवानी विभाग के अध्यक्ष डॉ॰ वीपी अहलावत ने बताया कि गुलाब की जवाला, नूरजहां और रोजडंस्कीना देशी किस्म का सुधरा हुआ कलमी किस्म है। इस किस्म का प्रयोग आमतौर पर सजावट के लिए होता है और इससे गुलाबजल, तेल या गुलकंद नहीं बनाया जाता। उन्होंने कहा कि गुलाब जल देशी विधि से ही बनाया जाता है और यही इसकी प्रचलित विधि है। बुलगेरियन रोज (देशी गुलाब की एक किस्म) में वालेटाइल तत्व ज्यादा होते हैं, से ही देशी विधि से तेल भी बनाया जाता है। यह तेल एक एकड़ की फसल में दो से ढाई लीटर तक तैयार हो जाता है जो ढाई से तीन लाख रुपए प्रति लीटर बिकता है।

 बाहरी कड़ियाँ 
 Simple Method Used to Make Rose Water
 Oman’s Rose Water in Jebel Akhdar 

श्रेणी:खाद्य सामग्री
मुक्त व्यापार क्षेत्र

thumb|300px|वर्तमान मुक्त व्यापार क्षेत्र एफ़टीए

मुक्त व्यापार क्षेत्र (अंग्रेज़ी: फ्री ट्रेड एरिया; एफटीए) को परिवर्तित कर मुक्त व्यापार संधि का सृजन हुआ है। विश्व के दो राष्ट्रों के बीच व्यापार को और उदार बनाने के लिए मुक्त व्यापार संधि की जाती है। इसके तहत एक दूसरे के यहां से आयात-निर्यात होने वाली वस्तुओं पर सीमा शुल्क, सब्सिडी, नियामक कानून, ड्यूटी, कोटा और कर को सरल बनाया जाता है। इस संधि से दो देशों में उत्पादन लागत बाकी के देशों की तुलना में काफ़ी सस्ती होती है। १६वीं शताब्दी में पहली बार इंग्लैंड और यूरोप के देशों के बीच मुक्त व्यापार संधि की आवश्यकता महसूस हुई थी। आज दुनिया भर के कई देश मुक्त व्यापार संधि कर रहे हैं। यह समझौता वैश्विक मुक्त बाजार के एकीकरण में मील का पत्थर सिद्ध हो रहा है। इन समझौतों से वहां की सरकार को उदारीकरण, निजीकरण और वैश्वीकरण में मदद मिलती है। सरल शब्दों में यह कारोबार पर सभी प्रतिबंधों को हटा देता है। 

इस समझौते के बहुत से लाभ हैं। हाल में भारत ने १० दक्षिण एशियाई देशों के समूह आसियान के साथ छह वर्षो की लंबी वार्ता के बाद बैंकॉक में मुक्त व्यापार समझौता किया है। इसके तहत अगले आठ वर्षों के लिए भारत और आसियान देशों के बीच होने वाली ८० प्रतिशत उत्पादों के व्यापार पर शुल्क समाप्त हो जाएगा। इससे पूर्व भी भारत के कई देशों और यूरोपियन संघ के साथ मुक्त व्यापार समजौते हो चुके हैं।भारत-जापान एफटीए साल के अंत तक। नवभारत टाइम्स]]।२२ अक्टूबर, २००८।टोक्योभारत के साथ मुक्त व्यापार समझौते पर वार्ता तेज हो : ईयू ।२७ मार्च,२००९। इंडो एशियन न्यूज़ सर्विस। एनडीटीवी। यह समझौता गरीबी दूर करने, रोजगार पैदा करने और लोगों के जीवन स्तर को सुधारने में काफी सहायक हो रहा है। मुक्त व्यापार संधि न सिर्फ व्यापार बल्कि दो देशों के बीच राजनैतिक संबंध के बीच कड़ी का काम भी करती है। कुल मिलाकर यह संधि व्यापार में आने वाली बाधाओं को दूर करने और दोतरफा व्यापार को सुचारू रूप से चलाने में सहायक सिद्ध होती है। इस दिशा में अमरीका-मध्य पूर्व एशिया में भी मुक्त क्षेत्र की स्थापना की गई है। सार्क देशों और शेष दक्षिण एशिया में भी साफ्टा मुक्त व्यापार समझौता १ जनवरी, २००६ से प्रभाव में है। इस समझौते के तहत अधिक विकसित देश- भारत, पाकिस्तान और श्रीलंका अपनी उत्पाद शुल्क को घटाकर २०१३ तक ० से ५ प्रतिशत के बीच ले आएंगे। कम विकसित देश- बांग्लादेश, भूटान, मालदीव और नेपाल को भी २०१८ तक ऐसा ही करना होगा। भारत और स्विट्ज़रलैंड के बीच भी प्रयास जारी हैं।

 समस्याएँ और सीमाएँ 
मुक्त व्यापार क्षेत्र में कंपनियों को मानवाधिकार एवं श्रम संबंधी कानूनों से मुक्ति मिल जाती है। इसका अर्थ होता है श्रमिकों के बुनियादी अधिकारों का हनन और शोषण। वास्तव में मुक्त व्यापार क्षेत्र की अवधारणा का विकास बहुराष्ट्रीय औद्योगिक घरानों द्वारा श्रम कानूनों एवं सामाजिक और पर्यावरणिय दायित्व संबंधी कानूनों से मुक्त रहकर अपने अधिकाधिक लाभ अर्जित करने की कोशिशों का परिणाम है। इसलिए मुक्त व्यापार क्षेत्र का मानवाधिकार संगठनों, पर्यावरणवादियों एवं श्रम संगठनों द्वारा प्रायः विरोध किया जाता है।

 सन्दर्भ 

 बाहरी कड़ियाँ 
 वैश्विक संकट का कारण मुक्त व्यापार नहीं: बुश
 मुक्त व्यपार के निःशुल्क वीडियो देखें

श्रेणी:अर्थशास्त्र
श्रेणी:व्यापार प्रणालियाँ
श्रेणी:हिन्दी विकि डीवीडी परियोजना

vi:Hội nhập kinh tế#Hiệp định thương mại tự do
सामञ्ञफल-सुत्त

सामंञफल सुत्त (संस्कृत समकक्ष अर्थ- श्रामण्यफल-सूत्र) दीघनिकाय के 34 सुत्तों (सूत्रों) में से दूसरा है। इसका शाब्दिक अर्थ है- श्रमण का जीवन जीने का फल।

 विषयवस्तु 
इस सुत्त में बिंबिसार के पुत्र व उत्तराधिकारी अजातशत्रु द्वारा विभिन्न श्रमणों से पूछे गये एक प्रश्न विशेष के उनके अनुसार दिये गये उत्तर हैं। वह प्रश्न था- "क्या समण का जीवन जीने से कोई ऐसा फल होता है, जो अभी और यहीं दिखाई दे (अर्थात् पारलौकिक कल्पनाओं पर आधारित न हो)?" यह प्रश्न उसने निम्नलिखित छः समणों से पूछा, जो सभी विभिन्न मतों को मानने वाले थे-
 पूरण कस्सप
 मक्खली गोसाल
 अजित केसकम्बली
 पकुध कच्चायन
 निगण्ठ नातपुत्त
 संजय बेलट्ठपुत्त
इनमें से प्रत्येक ने अपने-अपने मत के अनुसार उत्तर दिया, जिनसे अजातशत्रु सर्वथा असंतुष्ट रहा। अन्त में उसने यह प्रश्न गौतम बुद्ध से पूछा जिनके उत्तर से उसे सन्तुष्टि हुई।
सआदत अली खान द्वितीय

right|thumb|"क्लॉड मार्टिन का घर जिसे सआदत अली खान ने ५० हज़ार रुपए में खरीदा था

यामीन उद् दौला नवाब सआदत अली खान (१७५२-१८१४) अवध के शासक (शासनकाल १७९८-१८१४) नवाब शुजाउद्दौला के दूसरे बेटे थे। सआदत अली खान अपने सौतेले भाई, आसफ़ुद्दौला, के बाद अवध के तख्त पर १७९८ पर बैठे।

सआदत अली खान की ताजपोशी २१ जनवरी १७९८ को बिबियापुर महल, लखनऊ में सर जॉन शोर द्वारा की गई। उन्होंने १८०१ में अंग्रेज़ों को आधा अवध दे दिया।

उनका १८०५ में सर गोर औसेली द्वारा निर्मित दिलकुशा कोठी नामक एक महल भी था।nic.in  १० सितंबर २००७ को पठित

नवाब सआदत अली खान १८१४ में मरे और उन्हें अपनी पत्नी 'खुरशीद ज़ादी' के साथ जुड़वाँ क़ैसरबाग़ के मकबरे में दफ़नाया गया।

 उत्तराधिकार शृंखला 

 सन्दर्भ 

श्रेणी:लखनऊ से लोगPeople from Lucknow
श्रेणी:अवध के नवाब
साहित्य मण्डल, नाथद्वारा

हिन्दी सेवी संस्थाओं में साहित्य मंडल, नाथद्वारा का महत्वपूर्ण स्थान है। इसकी स्थापना सन् १९३७ ई. में की गयी थी। इस संस्था ने हिन्दी के उन्नयन तथा हिन्दी सेवियों को जोड़ने का स्तुत्य प्रयास किया है। प्रतिवर्ष १४ सितम्बर को आयोजित 'अंग्रेजी हटाओ' आंदोलन से हिन्दी जगत को जगाने हेतु 'उठो, जागो और अपने आपको पहचानो' मूल मंत्र का शंखनाद किया जाता है। अष्टछापीय कवियों की संपूर्ण वाणी तथा समीक्षाऍं पुस्तकाकार रूप में छापकर इस संस्था ने एक नया कीर्तिमान स्थापित किया है। त्रैमासिक पत्रिका 'हरसिंगार' के माध्यम से यह संस्था हिन्दी की अभूतपूर्व सेवा कर रही है।

 संस्था की गतिशील प्रवृत्तियाँ 
संस्था के केन्द्रीय पुस्तकालय में लगभग ५०,००० पुस्तकों, अनेक हस्तलिखित ग्रथों एवं साप्ताहिक, पाक्षिक, मासिक पत्र-पत्रिकाओं से विनिर्मित जिल्दों का अपूर्व संग्रह है। इसके अतिरिक्त चौपाटी पर संचालित बाल पुस्तकालय में लगभग १३००० पुस्तकें हैं। इसके अतिरिक्त संस्था के वाचनालय में सम्पूर्ण देश से आने वाली, विभिन्न विषयों से विभूषित लगभग २०० से भी अधिक पत्र-पत्रिकाओं से युक्त श्रीनाथद्वारा का यह अनोखा संग्रह है। इसके अलावा संस्था द्वारा रंगमंचीय कार्यक्रम, ब्रजभाषा समारोह, साहित्य संगोष्ठी, आदि आयोजित कराए जाते हैं। संस्था का अष्टछाप कक्ष, पत्रिका कक्ष, साहित्यकार कक्ष, पत्रिका प्रदर्शनी कक्ष भी ज्ञानवर्धक और दर्शनीय है।
    
संस्था द्वारा प्रतिवर्ष १४ सितम्बर के अवसर पर देश के राष्ट्रभाषा के प्रचार-प्रसार से जुड़े हिन्दीसेवियों, साहित्यकारों एवं संपादकों को सम्मान किया जाता है। इस अवसर पर संस्था द्वारा आयोजित विशाल रैली प्रमुख आकर्षण का केन्द्र रहती है। इसमें विद्यालय के बच्चे, शिक्षक, शिक्षिकाओं, संस्था के कार्यकर्ताओं के अतिरिक्त सारे देश से पधारे हुए अतिथिगण एवं श्रीनाथद्वारा के गण्यमान्य नागरिक सम्मिलित रहते हैं। इस विशाल रैली का नेतृत्व संस्था के प्रधानमंत्री श्री भगवतीप्रसाद देवपुरा करते हैं। यह विशाल रैली विद्यालय के बाल-बैंड की अगुआई में श्रीनाथद्वारा का भ्रमण कर राष्ट्रभाषा अपनाने एवं अंग्रेजी से मुक्ति का संदेश देती है।
    
संस्था का एक विद्यालय भी है। इसके कक्षा-कक्ष फर्नीचर, विद्युत पंखों आदि से सुव्यवस्थित हैं तथा परिसर सुरम्य वाटिका एवं खेल मैदानों से युक्त है।

पत्रिका प्रकाशन  
हरसिंगार (त्रैमासिक), संपादक : श्री भगवतीप्रसाद देवपुरा

पता  
प्रधानमंत्री, साहित्य-मण्डल, श्रीनाथद्वारा-३१३३०१(राजस्थान)

श्रेणी:हिन्दी
दूरदर्शन का इतिहास

दूरदर्शन का पहला प्रसारण 15 सितंबर, 1959 को प्रयोगात्‍मक आधार पर आधे घण्‍टे के लिए शैक्षिक और विकास कार्यक्रमों के रूप में शुरू किया गया। उस समय दूरदर्शन का प्रसारण सप्ताह में सिर्फ तीन दिन आधा-आधा घंटे होता था। तब इसको ‘टेलीविजन इंडिया’ नाम दिया गया था बाद में 1975 में इसका हिन्दी नामकरण ‘दूरदर्शन’ नाम से किया गया। यह दूरदर्शन नाम इतना लोकप्रिय हुआ कि टीवी का हिंदी पर्याय बन गया। 

शुरुआती दिनों में दिल्ली भर में 18 टेलीविजन सेट लगे थे और एक बड़ा ट्रांसमीटर लगा था। तब दिल्ली में लोग इसको कुतुहल और आश्चर्य के साथ देखते थे। इसके बाद दूरदर्शन ने धीरे धीरेअपने पैर पसारे और दिल्‍ली (1965); मुम्‍बई (1972); कोलकाता (1975), चेन्‍नई (1975) में इसके प्रसारण की शुरुआत हुई। शुरुआत में तो दूरदर्शन यानी टीवी दिल्ली और आसपास के कुछ क्षेत्रों में ही देखा जाता था। दूरदर्शन को देश भर के शहरों में पहुँचाने की शुरुआत 80 के दशक में हुई और इसकी वजह थी 1982 में दिल्ली में आयोजित किए जाने वाले एशियाई खेल थे। एशियाई खेलों के दिल्ली में होने का एक लाभ यह भी मिला कि श्वेत और श्याम दिखने वाला दूरदर्शन रंगीन हो गया था। फिर दूरदर्शन पर शुरु हुआ पारिवारिक कार्यक्रम हम लोग जिसने लोकप्रियता के तमाम रेकॉर्ड तोड़ दिए। 1984 में देश के गाँव-गाँव में दूरदर्शन पहुँचानेके लिए देश में लगभग हर दिन एक ट्रांसमीटर लगाया गया। इसके बाद आया भारत और पाकिस्तान के विभाजन की कहानी पर बना बुनियाद जिसने विभाजन की त्रासदी को उस दौर की पीढ़ी से परिचित कराया। इस धारावाहिक के सभी किरदार आलोक नाथ (मास्टर जी), अनीता कंवर (लाजो जी), विनोद नागपाल, दिव्या सेठ घर घर में लोकप्रिय हो चुके थे। फिर तो एक के बाद एक बेहतरीन और शानदार धारवाहिकों ने दूरदर्शन को घर घर में पहचान दे दी। दूरदर्शन पर 1980 के दशक में प्रसारित होने वाले मालगुडी डेज़, ये जो है जिन्दगी, रजनी, ही मैन, वाहः जनाब, तमस, बुधवार और शुक्रवार को 8 बजे दिखाया जाने वाला फिल्मी गानों पर आधारित चित्रहार, भारत एक खोज, व्योमकेश बक्शी, विक्रम बैताल, टर्निंग प्वाइंट, अलिफ लैला, शाहरुख़ खान की फौजी, रामायण, महाभारत, देख भाई देख ने देश भर में अपना एक खास दर्शक वर्ग ही नहीं तैयार कर लिया था बल्कि गैर हिन्दी भाषी राज्यों में भी इन धारवाहिकों को ज़बर्दस्त लोकप्रियता मिली। 

रामायण और महाभारत जैसे धार्मिक धारावाहिकों ने तो सफलता के तमाम कीर्तिमान ध्वस्त कर दिए थे, 1986 में शुरु हुए रामायण और इसके बाद शुरु हुए महाभारत के प्रसारण के दौरान रविवार को सुबह देश भर की सड़कों पर कर्फ्यू जैसा सन्नाटा पसर जाता था और लोग अपने महत्वपूर्ण कार्यक्रमों से लेकर अपनी यात्रा तक इस समय पर नहीं करते थे। रामायण की लोकप्रियता का आलम तो ये था कि लोग अपने घरों को साफ-सुथरा करके अगरबत्ती और दीपक जलाकर रामायण का इंतजार करते थे और एपिसोड के खत्म होने पर बकायदा प्रसाद बाँटी जाती थी। 

 दूरदर्शन की यात्रा के महत्वपूर्ण पड़ाव 

 दिल्‍ली (9 अगस्‍त 1984), मुम्‍बई (1 मई 1985), चेन्‍नई (19 नवम्‍बर 1987), कोलकात्ता (1 जुलाई 1988) 
 26 जनवरी 1993: मेट्रो चैनल शुरू करने के लिए एक दूसरे चैनल की नेटवर्किंग 
 14 मार्च 1995: अंतर्राष्‍ट्रीय चैनल डीडी इंडिया की शुरूआत हुई।
 23 नवम्‍बर 1997 : प्रसार भारती का गठन (भारतीय प्रसारण निगम) 
 18 मार्च 1999: खेल चैनल डीडी स्‍पोर्ट्स की शुरूआत 
 26 जनवरी 2002: संवर्धन/सांस्‍कृतिक चैनल की शुरूआत 
 3 नवम्‍बर 2002 : 24 घण्‍टे के समाचार चैनल डीडी न्‍यूज की शुरूआत 
 16 दिसम्‍बर 2004 : निशुल्‍क डीटीएच सेवा डीडी डाइरेक्‍ट की शुरूआत

 सन्दर्भ 

श्रेणी:दूरदर्शन चैनल
लालपुर जहाँगीराबाद

लालपुर जहाँगीराबाद एटा जिला के अलीगंज प्रखण्ड एक सीमाबर्ती  गाँव है। जो काली नदी के उत्तरी दिशा में जैथरा कुरावली रोड पर बसा है ।

श्रेणी:एटा ज़िले के गाँव
के॰ एन॰ गोविन्दाचार्य

right|thumb|300px|श्री के एन गोविन्दाचार्य
के. एन. ग़ोविन्दाचार्य (जन्म - ०२ मई १९४३) विचारक, हिन्दू कार्यकर्ता, सामाजिक कार्यकर्ता, पर्यावरण कार्यकर्ता तथा आर्थिक विचारक हैं। बहुत दिनों तक वे भारतीय जनता पार्टी की द्वितीय पंक्ति के नेता थे।

 आरम्भिक जीवन 
श्री गोविन्दाचार्य का जन्म आंध्र प्रदेश के तिरुपति नगर में हुआ था। बहुत कम आयु में ही वे वाराणसी चले आये। उनकी अधिकांश शिक्षा वाराणसी में ही हुई और उन्होने बनारस हिन्दू विश्वविद्यालय से सन् १९६२ में विज्ञान में मास्टर डिग्री हासिल की। अपने विद्याथी जीवन में वे राष्ट्रीय स्वयंसेवक संघ से जुड़े रहे तथा एम एस-सी करने के उपरान्त संघ के प्रचारक बन गये।

 श्री गोविन्दाचार्य से जुड़ी संस्थाएँ 
 भारत विकास संगम
 कौटिल्य शोध संस्थान
 राष्ट्रीय स्वाभिमान आन्दोलन

 बाहरी कड़ियाँ 
 के एन् गोविन्दाचार्य
 राष्ट्रीय स्वाभिमान आन्दोलन

श्रेणी:राजनीतिज्ञ
श्रेणी:विचारक
बेहटा मुरलीधर

बेहटा मुरलीधर फ़र्रूख़ाबाद जिले का एक गाँव।

संदर्भ

श्रेणी:फर्रुखाबाद जिला के गाँव
श्रेणी:उत्तर प्रदेश
चन्दामामा (बाल पत्रिका)

चन्दामामा बच्चों व युवाओं पर केंद्रित एक लोकप्रिय मासिक पत्रिका है जिसमें भारतीय लोककथाओं, पौराणिक तथा ऐतिहासिक घटनाओं पर आधारित कहानियाँ प्रकाशित होती हैं। 1947 में इस पत्रिका की स्थापना दक्षिण भारत के नामचीन फिल्म निर्माता बी नागी रेड्डी ने की, उनके मित्र चक्रपाणी पत्रिका के संपादक बने। 1975 से नागी रेड्डी के पुत्र विश्वनाथ इस का संपादन करते हैं। मार्च 2007 में मुम्बई स्थित सॉफ्टवेयर कंपनी जीयोडेसिक ने पत्रिका समूह का अधिग्रहण कर लिया। जुलाई 2008 में समूह ने अपनी वेबसाईट पर हिन्दी, तमिल व तेलगु में पत्रिका के पुराने अंक उपलब्ध कराने आरंभ किये।

 इन्हें भी देखें 
 बालसौरि रेड्डी
 चंदा मामा दूर के
 देवपुत्र (हिन्दी की अन्य बालपत्रिका)

 बाहरी कड़ियाँ 
 चन्दामामा का जालस्थल

 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:भारतीय पत्रिकाएँ
श्रेणी:मासिक पत्रिकाएँ
श्रेणी:बाल साहित्य
नन्दन (बाल पत्रिका)

नंदन बच्चों की एक हिन्दी पत्रिका है जो पिछले ४० वर्षो से प्रति मास प्रकाशित होती है। इस पत्रिका की शुरुआत १९६४ में पंडित नेहरू की स्मृति में हुई थी। नंदन का पहला अंक पंडित नेहरू को ही समर्पित था। प्रमुख रूप से नंदन की कहानियॉ पौराणिक एवं परी कथाएँ होती थी पर समय के साथ एवं अपने बाल पाठको की बदलती रुचि को ध्यान रख कर नंदन में समकालिन विषयो एवम प्रसिध जीवनीया भी प्रकाशित करना शुरू कर दिया। आज तक नंदन में १०,००० से भी ज्यादा कहानियाँ प्रकाशित हो चुकी है। पत्रिका में नियमित छप्ने वाली सुशील कालरा द्वारा बनाई कॉमिक चित्रकथा चीटू-नीटू काफ़ी लोकप्रिय थी।

 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
चंपक (बाल पत्रिका)

चंपक बच्चों की एक हिन्दी पत्रिका है जो पाक्षिक है।

 इतिहास 
चंपक का पहला संस्करण १९६८ में प्रकाशित हुआ।

 प्रकाशन 
यह पत्रिका ८ भाषाओं में प्रकाशित होती है। यह पत्रिका दिल्ली प्रेस द्वारा प्रकाशित होती है। चंपक एक बाल पत्रिका है, जो 7 से 12 वर्ष के बच्चों के लिए प्रकाशित की जाती है, जिसमें अधिकतर कहानियों के पात्र जानवर ही होते हैं। नई दिल्ली के झंडेवालान इलाके की रानी झांसी रो्ड़ पर स्थित दिल्ली प्रेस की इस पत्रिका में जादुई कहानियों की कोई जगह नहीं है। परी संसार से दूर यह पत्रिका जानवरों के साथ-साथ विज्ञान के विषय से संबंधित कहानियों को भी छापने में भी रुचि रखती है। 'चीकू' नामक इसका स्थाई कार्टून स्तंभ सबका पसंदीदा पात्र है। इसके अलावा इसमें चंपक चेकर्स नामक एक गेम भी प्रकाशित किया जाता है। दिल्ली प्रेस ने जानी मानी अंतरिक्ष यात्री कल्पना चावला को एक टी-शर्ट भेंट की थी जिस पर चंपक लिखा था। इस टी-शर्ट को उनकी मृत्यु के बाद उनके पति खुद दिल्ली प्रेस को लौटाने आए थे।

 इन्हें भी देखें 

 दिल्ली प्रेस
 हिन्दी पत्रिकाएँ

 बाहरी कड़ियाँ 
 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
कुक्कुट

thumb|300px|सारे विश्व के कुक्कुट
thumb|250px|बत्तख
आर्थिक महत्व के पक्षी जिनका पालन उनके अंडे या मांस के लिए होता है उन्हें पोल्ट्री पक्षी एवं इस उद्योग को पोल्ट्री उद्योग कहते हैं। मुर्गी एवं बत्तख प्रमुख पोल्ट्री पक्षी हैं जिनसे अंडा एवं मांस दोनों प्राप्त होते हैं। आधुनिक पोल्ट्री में छोटे आकार एवं कम अंडा देने वाली मुर्गीयों के स्थान पर रोड आलैंड, लाल सफेद लेग हार्न, फायोपोलिथ रौक, बाइन डाट, डोर्किग मिनोरका आदि अधिक अंडे देने वाली मुर्गियों के पालन को बढ़ावा दिया जा रहा है।

सन्दर्भ

इन्हें भी देखें
कुक्कुट पालन

श्रेणी:पोल्ट्री
बत्तख

बत्तख (Duck) अनैटिडाए कुल के जलपक्षियों की कई सदस्य जातियों का सामूहिक साधारण नाम है। बत्तखें आमतौर पर हंस और कलहंस से छोटे आकार के होते हैं और इनकी गर्दन भी उनसे कम लम्बी होती है। यह मीठे जल व सागरों के खारे जल दोनों में पाई जाती हैं।Andors, A. (1992). "Reappraisal of the Eocene groundbird Diatryma (Aves: Anserimorphae)". Science Series Natural History Museum of Los Angeles County. 36: 109–125.Murrary, P.F; Vickers-Rich, P. (2004). Magnificent Mihirungs: The Colossal Flightless Birds of the Australian Dreamtime. Indiana University Press.Bourdon, E. (2005). "Osteological evidence for sister group relationship between pseudo-toothed birds (Aves: Odontopterygiformes) and waterfowls (Anseriformes)". Naturwissenschaften. 92 (12): 586–91. Bibcode:2005NW.....92..586B. doi:10.1007/s00114-005-0047-0. PMID 16240103. S2CID 9453177.Todd, Frank S. (1991). Forshaw, Joseph (ed.). Encyclopaedia of Animals: Birds. London: Merehurst Press. p. 87. ISBN 1-85391-186-0.

 विवरण 
बतख कई अन्य सह प्रजातियों व परिवारों में बाटी हुई है पर फिर भी यह मोनोफेलटिक (एक आम पैतृक प्रजातियों के सभी सन्तान के समूह) नहीं कहलाई जाती। जैसे की हंस और कलहंस इस प्रजाति में होकर भी बतख नहीं कहलाते। बतखे कई बार इन जैसे ही दिखने वाली या सम्बंधित पक्षियों से जो की इसी प्रकार से विचरण करते हैं जसी की लून, ग्रेबेस, कूटस आदि से ब्रह्मित की जाती है।

 इन्हें भी देखें 
 अनैटिडाए
 ऐन्सरीफोर्मीस
 जलपक्षी

 सन्दर्भ 

*
श्रेणी:साधारण पक्षी नाम
ब्रायलर

right|thumb|पांच दिन के कोर्निश रोक चूजे
thumb|एक व्यस्क ब्रायलर

ब्रायलर एक प्रकार की पोल्ट्री पक्षी है। यह मुर्गियों खासतोर पर अपने माँस के लिये पाली जाती हैं। ६०-७० दिन की अवधि में ही इस मुर्गी के बच्चे का वजन करीब २ किलोग्राम तक पहुच जाता है।

 सन्दर्भ 

श्रेणी:पोल्ट्री
फेलाशियो

thumb|right|69 स्थिति मे फेलाशियो करती एक महिला का रेखांकन
फेलाशियो (ब्लो जॉब) जिसका शाब्दिक अनुवाद शिश्न (लिंग) चूसना है, मुखमैथुन का एक प्रकार है जिसे किसी पुरुष के लिंग पर किया जाता है। इसके द्वारा यौन सुख और वीर्य के स्खलन को प्रेरित किया जा सकता है, या इसे पूर्वक्रीड़ा के रूप में योनि (भग) या गुदा (मल द्वार) मैथुन से पहले किया जा सकता है।
 सन्दर्भ 

tr:Oral seks#Fellatio
इरुमेशियो

thumb|इरुमेशियो
इरुमेशियो (Irrumatio) संभोग का एक प्रकार है जिसमें एक साथी दूसरे साथी के मुँह और गले में अपना लिंग यौन आन्नद के लिए सक्रिय रूप से ढकेलता (घुसेड़ता) है। इसे लिंग को पैरों, तलवों, ऊपरी जांघों, या दो भागीदारों के पेट के बीच ढकेल कर भी किया जा सकता है।

 सन्दर्भ
स्वतःफेलाशियो

स्वतःफेलाशियो करता एक पुरुष|thumbस्वतःफेलाशियो (स्वयं शिश्न चूषण) हस्तमैथुन का एक प्रकार है, जिस के अन्तर्गत कोई व्यक्ति अपने खुद के लिंग को मौखिक रूप से उत्तेजना प्रदान करता है। हालाँकि इसे आम तौर पर एक शहरी किंवदंती के रूप में जाना जाता है पर, यह शारीरिक रूप उन पुरुषों के लिए संभव है जिनमें पर्याप्त लचीलापन हो या जिनका लिंग लंबा हो या फिर इन दोनों ही गुणों का संयोजन हो। स्वतःफेलाशियो को दोनों समलैंगिक और पारंपरिक अश्लील साहित्य में एक विशेष स्थान मिला है। लोकप्रिय संस्कृति में स्वतःफेलाशियो से संबंधित संदर्भ आम हैं।

 सन्दर्भ
सुमन सौरभ

सुमन सौरभ बच्चों पर केन्द्रित हिन्दी की एक बाल पत्रिका है। यह दिल्ली प्रेस द्वारा प्रकाशित होती है। कई सालों से इस पत्रिका का प्रकाशन स्थगित है।

 सन्दर्भ 

बाहरी कड़ियाँ
 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
शर्मिष्ठा

thumb|शर्मिष्ठा, ययति और देवयानी
यह राजा वृषपर्वा की पुत्री थी। वृषपर्वा के गुरु शुक्राचार्य की पुत्री देवयानी उसकी सखी थी। एक बार क्रोध से उसने देवयानी को पीटा और कूएँ में डाल दिया। देवयानी को ययाति ने कूएँ से बाहर निकाला। ययाति के चले जाने पर देवयानी उसी स्थान पर खड़ी रही। पुत्री को खोजते हुए शुक्राचार्य वहाँ आए। किंतु देवयानी शर्मिष्ठा द्वारा किए गए अपमान के कारण जाने को राज़ी न हुई। दुःखी शुक्राचार्य भी नगर छोड़ने को तैयार हो गए। जब वृषपर्वा को यह ज्ञात हुआ तो उसने बहुत अनुनय-विनय किया। अंत में शुक्राचार्य इस बात पर रुके कि शर्मिष्ठा देवयानी के विवाह में दासी रूप में भेंट की जाएगी। वृषपर्वा सहमत हो गए और शर्मिष्ठा ययाति के यहाँ दासी बनकर गई। शर्मिष्ठा से ययाति को तीन पुत्र हुए।

श्रेणी:पौराणिक/साहित्यिक चरित्र
स्मार्टफ़ोन

thumb|स्मार्टफ़ोन
thumb|सैमसंग का गैलेक्सी एस-३ स्मार्टफोन पर विकिपीडिया
स्मार्ट फोन उन मोबाइल फोनों को कहते हैं जिनकी कम्प्युटिंग क्षमता तथा कनेक्टिविटी आधारभूत फोनों की तुलना में अधिक उन्नत होती है।

आरम्भ में जो स्मार्टफोन आये उनमें प्रायः मोबाइल फोन की विशेषताओं के अलावा अन्य उपभोक्ता युक्तियों जैसे पीडीए, मिडिया प्लेयर, डिजिटल कैमरा, जीपीएस फोन आदि के गुण भी होते थे। बाद के स्मार्टफोनों में इन सभी विशेषताओं के अलावा टचस्क्रीन, वेब-ब्राउजिंग, वाई-फाई, अन्य पार्टियों के मोबाइल अनुप्रयोग (ऐप्स), गति-संसूचक (motion sensor), मोबाइल पेमेण्ट आदि भी उपलब्ध हैं।

वर्तमान समय में लगभग 80% स्मार्टफोन गूगल के एंड्रॉइड तथा एप्पल_इंक॰ के iOS मोबाइल प्रचालन तंत्रों पर आधारित हैं।.

 बिक्री के ऐतिहासिक आंकड़े (लाख इकाइयों में)
 साल एंड्राइड (गूगल) ब्लैकबेरी (रिम) आईओएस (एप्पल) लिनक्स (एंड्राइड को छोड़कर) पाम/वेबओएस (पाम/एचपी) सिम्बियन (नोकिया) आशा फुल टच (नोकिया) विंडोज़ मोबाइल/फ़ोन (माइक्रोसॉफ्ट) बाडा (सैमसंग) अन्य 2007Gartner Says Worldwide Smartphone Sales Reached Its Lowest Growth Rate With 3.7 Per Cent Increase in Fourth Quarter of 2008 . Gartner.com. अभिगमन तिथि 2012-08-09. 117.7 33 117.6 17.6 776.8 147 2008 231.5 114.2 112.6 25.1 729.3 165 2009Gartner Says Worldwide Mobile Phone Sales to End Users Grew 8 Per Cent in Fourth Quarter 2009; Market Remained Flat in 2009 . Gartner.com. अभिगमन तिथि 2012-08-09. 68 343.5 248.9 81.3 11.9 808.8 150.3 2010Gartner Says Worldwide Mobile Device Sales to End Users Reached 1.6 Billion Units in 2010; Smartphone Sales Grew 72 Percent in 2010 . Gartner.com. अभिगमन तिथि 2012-08-09. 672.2 474.5 466 1115.8 123.8 2011  2195.2 515.4 892.6 934.1 87.7 142.4 2012(पहली तिमाही)Gartner Says Worldwide Sales of Mobile Phones Declined 2 Percent in First Quarter of 2012; Previous Year-over-Year Decline Occurred in Second Quarter of 2009 . Gartner.com. अभिगमन तिथि 2012-08-09. 810.7 99.4 331.2 124.7 27.1 38.4 12.42012(दूसरी तिमाही)Worldwide market share for smartphones . finance.yahoo.com. अभिगमन तिथि 2012-10-12.10487426035685412012(तीसरी तिमाही)Gartner Says Worldwide Sales of Mobile Phones Declined 3 Percent in Third Quarter of 2012; Smartphone Sales Increased 47 Percent . Gartner.com. अभिगमन तिथि 2012-11-21.1225902364465415172012(चौथी तिमाही)Gartner Says Worldwide Mobile Phone Sales Declined 1.7 Percent in 2012 . Gartner.com. अभिगमन तिथि 2013-02-15.1447734352693Nokia Q4 2012 results - return to profitability . अभिगमन तिथि 2013-02-15.6227072013(पहली तिमाही)162163374__--70----2013(दूसरी तिमाही)1779623196.31--g748.384.71

 सन्दर्भ 

इन्हें भी देखें
स्मार्टफोनों की तुलना

 बाहरी कड़ियाँ 
 जानिए आखिर क्यों खास हैं गूगल एंड्रॉयड वन स्मार्टफोन
 स्मार्टफ़ोन क्या होता है? (स्मार्टफ़ोन ऑपरेटिंग सिस्टमों की संक्षिप्त जानकारी)
 कैसे चुनें सही स्मार्टफोन

*
सुखोई एसयू-३० एमकेआई

सुखोई ३० एमकेआई भारतीय वायुसेना का अग्रिम पन्क्ति का लड़ाकू विमान है। यह बहु-उपयोगी लड़ाकू विमान रूस के सैन्य विमान निर्माता सुखोई तथा भारत के हिन्दुस्तान ऐरोनॉटिक्स लिमिटेड के सहयोग से बना है। इस के नाम में स्थित एम के आई का विस्तार मॉडर्नि रोबान्बि कॉमर्स्कि इंडिकि (модернизированный коммерческий индийский) है यानि आधुनिक व्यावसायिक भारतीय (विमान)।

इसी श्रृंखला के सुखोई ३०-एमकेके तथा एमके२ विमानों को चीन तथा बाद में इण्डोनेशिया को बेचा गया था। इसके अलावा एमकेएम, एमकेवी तथा एमकेए संस्करणों को मलेशिया, वेनेजुएला तथा अल्जीरिया को भी बेचा गया है। विमान ने सन १९९७ में पहली उड़ान भरी थी। सन २००२ में इसे भारतीय वायुसेना में सम्मिलित कर लिया गया। सन २००४ से इनका निर्माण भारत में ही हिन्दुस्तान ऐरोनॉटिक्स लिमिटेड द्वारा किया जा रहा है। यह एक ४++ पीढ़ी का लडाकू विमान है।

अकतूबर २००९ में ऐसे १०५ विमानो की ६ स्क्वाड्रन भारतीय वायुसेना की सेवा में थी। ऐसे कुल २८० विमान हिन्दुस्तान ऐरोनॉटिक्स लिमिटेड द्वारा बनाये जाने की योजना है। यह विमान ३००० किमी की दूरी तक जा कर हमला कर सकता है। इसे शक्ति इसके दो एएल-३१ टर्बोफैन इन्जनो से मिलती है जो इसे २६०० किमी प्रति घण्टे की गति देते हैं। यह विमान हवा में ईन्धन भर सकता है। इस विमान में अलग अलग तरह के बम तथा प्रक्षेपास्त्र ले जाने के लिये १२ स्थान है। भविष्य में इसे ब्रह्मोस प्रक्षेपास्त्र एवं स्पाइस २००० लेजर निर्देशित बमों से लैस किया जायेगा। इसके अतिरिक्त इसमे एक ३० मिमि की तोप भी लगी है।

 सन्दर्भ 

 बाहरी कड़ियाँ 
 सुखोई का आधिकारिक जालपृष्ठ
 

श्रेणी:भारतीय वायुसेना के विमान
श्रेणी:लड़ाकू विमान
कोशिका भित्ति

जीवाणु एवं वनस्पति कोशिकाओं में कोशिका झिल्ली के बाहर निर्जीव, पारगम्य तथा दृढ़ आवरण को कोशिका भिति कहते हैं। कोशिका भित्ति कोशिका को केवल यान्त्रिक क्षतियों और संक्रमण से ही रक्षा नहीं करता है; बल्कि यह कोशिकाओं के मध्य पारस्परिक सम्पर्क बनाए रखने तथा अवांछनीय वृहदण्वों हेतु अवरोध प्रदान करता है। शैवाल की कोशिका भित्ति सेलुलोस, गैलक्टन, मैनन व खनिज जैसे कैल्सियम कार्बोनेट की बनी होती है, जबकि दूसरे पौधों में यह सेलुलोस, अर्धसेलुलोस, पेक्टिन व प्रोटीन की बनी होती है। नव पादप कोशिका की कोशिका भित्ति में स्थित प्राथमिक भित्ति में वृद्धि की क्षमता होती है, जो कोशिका की परिपक्वता के साथ घटती जाती है व इसके साथ कोशिका के भीतर द्वितीय भित्ति का निर्माण होने लगता है।

मध्यपटलिका मुख्यतयः कैल्सियम पेक्टेट की बनी सतह होती है जो निकटवर्ती विभिन्न कोशिकाओं को आपस में चिपकाएँ व धरे रहती है। कोशिका भित्ति एवं मध्यपटलिका में जीवद्रव्यतन्तु तिर्यक् रूप में स्थित रहते हैं। जो निकटवर्ती कोशिका द्रव्य को जोड़ते हैं।

वनस्पति कोशिका में यह कोशिका झिल्ली के बाहर किन्तु जीवाणु में अवपंक पर्त के नीचे रहती है। कुछ निम्न श्रेणी के एक कोशिकीय पौधे, वनस्पति की जनन कोशिका एवं प्राणी कोशिका में कोशिका भित्ति नहीं होती। 
वनस्पति कोशिका भित्ति
thumb|500px

 सन्दर्भ 

श्रेणी:कोशिका
लवक

right|thumb|220px|विभिन्न प्रकार के लवक
लवक पादप कोशिकाओं के कोशिका द्रव में पाए जाने वाले गोल या अण्डाकार रचना हैं, इनमें पादपों के लिए महत्त्वपूर्ण रसायनों का निर्माण होता है। हरितलवक नामक हरे रंग के लवक में जीव जगत की सबसे महत्त्वपूर्ण जैव रासायनिक क्रिया प्रकाश-संश्लेषण होती है। हरे रंग के अतिरिक्त अन्य रंगों वाले लवकों को वर्णलवक कहते हैं, इनसे ही फूलों एवं फलों को रंग प्राप्त होता है। रंगहीन लवकों को अवर्णलवक कहते हैं जिनका मुख्य कार्य भोजन संग्रह में सहायता करना है। आकृति यह अण्डाकार गोलाकार तन्तुनुमा होता है जो पूरे कोशिका द्रव्य मे फैले रहता है जो दो झिल्लियों से घिरा रहता है। इसके भीतर पाए जाने वाले खाली स्थान को पीठिका कहते है जो एक तरल पदार्थ से भरा रहता है जिसे आधात्री कहा जाता है।
प्रकार
लवक सभी पादप कोशिकाओं एवं कुछ आदिजन्तु जैसे यूग्लीना में मिलते हैं। ये आकार में बड़े होने के कारण सूक्ष्मदर्शी से आसानी से दिखाई पड़ते हैं। इसमें विशिष्ट प्रकार के वर्णक मिलने के कारण पौधे भिन्न-भिन्न रंग के दिखाई पड़ते हैं। विभिन्न प्रकार के वर्णकों के आधार पर लवक कई तरह के होते हैं जैसे- हरितलवक, वर्णलवक व अवर्णलवक

हरितलवकों में पर्णहरित वर्णक व कैरोटिनॉइड वर्णक मिलते हैं जो प्रकाश-संश्लेषण के लिए आवश्यक प्रकाशीय ऊर्जा को संचित रखने का कार्य करते हैं। वर्णलवकों में वसा विलेय कैरोटिनॉइड वर्णक जैसे कैरोटीन, पर्णपीत व अन्य दूसरे मिलते हैं। इनके कारण पादपों में पीले, नारंगी व लाल रंग दिखाई पड़ते हैं। अवर्णलवक विभिन्न आकृति एवं आकार के रंगहीन लवक होते हैं जिनमें खाद्य पदार्थ संचित रहते हैं: मण्डलवक में मण्ड के रूप में कार्बोहाइड्रेट, तैललवक में तेल, वसा तथा प्रोटीन लवक में प्रोटीन का भण्डारण होता है।
संरचना
हरित पौधों के अधिकतर हरितलवक पर्णमध्योतक कोशिकाओं में पाए जाते हैं। हरितलवक अण्डाकार, गोलाकार, चक्रिक व फीते के आकार के कोशिकांग होते हैं जो विभिन्न दैर्घ्य (5-10 माइक्रोमीटर) व विस्तार (2-4 माइक्रोमीटर) के होते हैं। इनकी संख्या भिन्न हो सकती है जैसे प्रत्येक कोशिका में एक (क्लेमाइडोमोनास - हरित शैवाल) से 20 से 40 प्रति कोशिका पर्णमध्योतक कोशिका हो सकती हैं।

हरितलवक द्विझिल्ली युक्त होते हैं। उपरोक्त दो में से इसकी भीतरी लवक झिल्ली अपेक्षाकृत कम पारगम्य होती है। हरितलवक के अन्तर्झिल्ली से घिरे हुए भीतर के स्थान को पीठिका कहते हैं। पीठिका में चप्टे, झिल्लीयुक्त थैली जैसी संरचना संगठित होती हैं जिसे थाइलकॉइड कहते हैं। थाइलेकॉइड सिक्कों के चट्टों की भाँति ढेर के रूप में मिलते हैं जिसे ग्रेना (एकवचन - ग्रेनम) या अंतरग्रेना थाइलेकोइड कहते हैं। इसके अलावा कई चपटी झिल्लीनुमा नलिकाएं जो ग्रेना के विभिन्न थाइलकॉइड को जोड़ती है उसे पीठिका पटलिकाएं कहते हैं। थाइलकॉइड की झिल्ली एक रिक्त स्थान को घेरे होती जिसे अवकाशिका कहते हैं। हरितलवक की पीठिका में बहुत प्रकिण्व मिलते हैं जो कार्बोहाइड्रेट व प्रोटीन संश्लेषण के लिए आवश्यक हैं। इनमें छोटा द्विलड़ी, वृत्ताकार डीएनए अणु व राइबोसोम मिलते हैं। हरितलवक थाइलकॉइड में उपस्थित होते हैं। हरितलवक में पाए जाने वाला राइबोसोम (70s) कोशिकाद्रव्यी राइबोसोम (80s) से छोटा होता है।
 सन्दर्भ 

श्रेणी:कोशिका
श्रेणी:अंतर्सहजीवी घटनाएँ
मैरो डोनर रजिस्ट्री इंडिया

अंगूठाकार|थैलेसीमिया
थैलेसीमिया के लिये इसके अलावा इस रोग के रोगियों के मेरु रज्जु (बोन मैरो) ट्रांस्प्लांट हेतु अब भारत में भी बोनमैरो डोनर रजिस्ट्री खुल गई है। मैरो डोनर रजिस्ट्री इंडिया (एम.डी.आर.आई) में बोनमैरो दान करने वालों के बारे में सभी आवश्यक जानकारियां होगी जिससे देश के ही नहीं वरन विदेश से इलाज के लिए भारत आने वाले रोगियों का भी आसानी से उपचार हो सकेगा। यह केंद्र मुंबई में स्थापित किया जाएगा। ऐसे केंद्र वर्तमान में केवल अमेरिका, ब्रिटेन और कनाडा जैसे देशों में ही थे। ल्यूकेमिया और थैलीसीमिया के रोगी अब बोनमैरो या स्टेम सेल प्राप्त करने के लिए इस केंद्र से संपर्क कर मेरुरज्जु दान करने वालों के बारे में जानकारी के अलावा उनके रक्त तथा लार के नमूनों की जांच रिपोर्ट की जानकारी भी ले पाएंगे। जल्दी ही इसकी शाखाएं महानगरों में भी खुलने की योजना है।

फिलहाल एम डीआर आई केंद्र मुंबई में काम करेगा किंतु जल्द ही दिल्ली, कोलकाता और बेंगलूर में भी इसकी शाखाएं खोलने की योजना है। इसका सबसे अधिक लाभ ऐसे रोगियों को होगा जिन्हें या तो अपने सग संबंधियों से बोनमैरो मिल नहीं पाती या उनकी बोनमैरो उनसे मेल नहीं खाती। डाक्टरों के मुताबिक देश में हर साल करीब 40000 रोगी बोनमैरो प्रत्यारोपण रजिस्ट्री की सुविधा नहीं होने के कारण मौत के मुंह में चले जाते हैं। मुंबई में एम डी आर आई केंद्र खोलने का महत्वपूर्ण निर्णय बाँम्बे हाँसि्पटल में हाल में आयोजित एक सम्मेलन के दौरान लिया गया जिसमें बिर्टेन, अमेरिका, आस्ट्रेलिया और यूरोपीय देशों के जाने.माने डाक्टरोंएवं विशषज्ञों तथा देशभर के सभी प्रमुख प्रत्यारोपण केंद्रों के प्रतिनधियों ने हिस्सा लिया। एम डी आर आई से संबद् डाक्टर अशोक कृपलानी ने कहा कि देश में ऐसे केंद्र की बहुत जरूरत थी क्योंकि भारतीय मूल के लोगों को बोनमैरो प्रत्यारोपण में दो बडी समस्याएं पेश आती है। पहली यह कि भारतीय मूल के लोग पश्चिमी मूल के लोगों से अनुवांशिक रूप से भिन्ना होते हैं इसलिए उनकी बोनमैरो पश्चिमी लोगों की बोनमैरो से आसानी से मेल नहीं खाती और दूसरा यह कि अगर किसी भारतीय की बोनमैरो मेल खा भी जाती है तो उसे विदेश जाना पड़ता है जिससे उसका एक से डेड़ करोड रूपये तक का खर्च आ जाता है A जो हरेक के बस की बात नहीं होती। डाक्टर कृपलानी ने कहा कि फिलहाल विश्व भर में एक करोड बीस लाख से अधिक लोग विभिन्ना केंद्रों में बोनमैरो दान करनेके लिए अपने नाम सुचीबद् करा चुके है।

 सन्दर्भ 

श्रेणी:रक्त रोग
खूंटी जिला

खूंटी ज़िला () भारत के झारखण्ड राज्य का एक जिला है। इसका मुख्यालय खूंटी है।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan

 इतिहास 
खूँटी जिला पहले राँची ज़िले का हिस्सा था और राँची ज़िला लोहरदग्गा जिला का। भारत की स्वधीनता के बाद राँची नया जिला बना और नया झारखंड राज्य बनाने के बाद खूँटी नया जिला बना। ब्रिटिश काल में बिरसा मुंडा का जन्म खूँटी जिला में हुआ था, जिन्होंने ईस्ट इंडिया कमपनी के खिलाफ आवाज उठाई। 

 प्रशासन 
अभी हाल तक खूँटी राँची जिले के एक अनुमंडल के रूप में जाना जाता था। 12 सितंबर 2007 को इसे झारखंड के तेइसवें जिले के रूप में मान्यता दी गयी। इस नये जिले में छह प्रखंड बनाये गये हैं:

 अड़की
 कर्रा
 खूँटी
 मुरहू
 रनिया प्रखंड
 तोरपा

 इन्हें भी देखें 
 खूंटी

 सन्दर्भ 

श्रेणी:झारखंड के जिले
*
सूर्या प्रक्षेपास्त्र

अप्रसार समीक्षा (द नॉन प्रोलिफरेशन रिव्यू) में छपे एक प्रतिवेदन के अनुसार, १९९५ की सर्दियों में, सूर्य भारत का विकसित किया जा रहा प्रथम अन्तरमहाद्वीपीय प्राक्षेपिक प्रक्षेपास्त्र का कूटनाम है।सूर्य आईसीबीएम , अभिगमित १४ जून २००७ माना जाता है कि रक्षा अनुसंधान एवं विकास संगठन (डी.आर.डी.ओ) ने १९९४ में इस परियोजना को आरम्भ कर दिया है। इस प्रतिवेदन की २००९ तक किसी अन्य स्रोत से पुष्टि नहीं की गई है। भारत सरकार के अधिकारियों ने बार-बार इस परियोजना के अस्तित्व का खण्डन किया है। प्रतिवेदन के अनुसार, सूर्य एक अन्तरमहाद्वीपीय-दूरी का, सतह पर आधारित, ठोस और तरल प्रणोदक (प्रोपेलेंट) प्रक्षेपास्त्र है। प्रतिवेदन में आगे कहा गया है कि सूर्य भारत की सबसे महत्वाकांक्षी एकीकृत नियन्त्रित प्रक्षेपास्त्र विकास परियोजना है। सूर्य तक मारक क्षमता ८,००० से १२,००० किलोमीटर तक अनुमानित है।

 अनुमानित निर्दिष्टीकरण 
 वर्ग: अन्तरमहाद्वीपीय प्रक्षेपास्त्र
 प्रक्षेपण आधार: भूतल पर आधारित और कभी-कभी गम्भीर स्थिति में पानी के नीचे से उपयोग योग्य
 लम्बाई: ४०.०० मीटर
 व्यास: २.८ मीटर
 प्रक्षेपण भार: ८०,००० किग्रा
 प्रणोदन: पहला/दूसरा चरण ठोस, तीसरा तरल
 हथियार क्षमता: २५० किलोटन प्रत्येक के २-३ परमाणु हथियार
 स्तर: विकास/विकसित परीक्षित होना शेष
 सेवा में: २०१५
 मारक दूरी: ८,००० - १२,००० किमी

 इन्हें भी देखें 
 अन्तरमहाद्वीपीय प्राक्षेपिक प्रक्षेपास्त्र
 अग्नि प्रक्षेपास्त्र प्रणाली

 सन्दर्भ 

 बाहरी कड़ियाँ 
 अमेरिका की भारत को अन्तरिक्ष सहायता: "फिसलन पथ" से आईसीबीएम समस्या तक

श्रेणी:भारत के प्रक्षेपास्त्र
श्रेणी:अन्तरमहाद्वीपीय प्रक्षेपण प्रक्षेपास्त्र
श्रेणी:प्रक्षेपास्त्र
श्रेणी:हिन्दी विकि डीवीडी परियोजना
एकादशी तिथि

हिंदू पञ्चाङ्ग की ग्यारहवीं तिथि को एकादशी कहते हैं। यह तिथि मास में दो बार आती है। एक पूर्णिमा होने पर और दूसरी अमावस्या होने पर। पूर्णिमा से आगे आने वाली एकादशी को कृष्ण पक्ष की एकादशी और अमावस्या के उपरान्त आने वाली एकादशी को शुक्ल पक्ष की एकादशी कहते हैं। इन दोनों प्रकार की एकादशियोँ का हिन्दू धर्म में बहुत महत्त्व है।

 एकादशी तिथि विवरण 
वर्ष के प्रत्येक मास के शुक्ल व कृष्ण पक्ष मे आनेवाले एकादशी तिथियों के नाम, निम्न तालिका मे दिया गया है |

 वैदिक मास  पालक देवता  शुक्लपक्ष एकादशी  कृष्णपक्ष एकादशी चैत्र (मार्च-अप्रैल)  विष्णु  कामदा  वरूथिनी वैशाख (अप्रैल-मई)  मधुसूदन  मोहिनी  अपरा ज्येष्ठ (मई-जून)  त्रिविक्रम  निर्जला  योगिनी आषाढ़ (जून-जुलाई)  वामन  देवशयनी  कामिका श्रावण (जुलाई-अगस्त)  श्रीधर  पुत्रदा  अजा भाद्रपद (अगस्त-सितंबर)  हृशीकेश  परिवर्तिनी  इंदिरा आश्विन (सितंबर-अक्टूबर)  पद्मनाभ  पापांकुशा  रमा कार्तिक (अक्टूबर-नवंबर)  दामोदर  प्रबोधिनी  उत्पन्ना मार्गशीर्ष (नवंबर-दिसम्बर)  केशव  मोक्षदा  सफला पौष (दिसम्बर-जनवरी)  नारायण  पुत्रदा  षटतिला माघ (जनवरी-फरवरी)  माधव  जया  विजया फाल्गुन (फरवरी-मार्च)  गोविंद  आमलकी  पापमोचिनी अधिक (3 वर्ष में एक बार)  पुरुषोत्तम  पद्मिनी  परमा

 व्रत 

एकादशी व्रत करने की इच्छा रखने वाले मनुष्य को दशमी के दिन से कुछ अनिवार्य नियमों का पालन करना पड़ेगा। इस दिन मांस, कांदा (प्याज), मसूर की दाल आदि का निषेध वस्तुओं का सेवन नहीं करना चाहिए। रात्रि को पूर्ण ब्रह्मचर्य का पालन करना चाहिए तथा भोग-विलास से दूर रहना चाहिए।

एकादशी के दिन प्रात: लकड़ी का दातुन न करें, नींबू, जामुन व आम के पत्ते लेकर चबा लें और उँगली से कंठ सुथरा कर लें, वृक्ष से पत्ता तोड़ना भी ‍वर्जित है। अत: स्वयं गिरा हुआ पत्ता लेकर सेवन करें। यदि यह सम्भव न हो तो पानी से बारह बार कुल्ले कर लें। फिर स्नानादि कर मंदिर में जाकर गीता पाठ करें व पुरोहितजी से गीता पाठ का श्रवण करें। प्रभु के सामने इस प्रकार प्रण करना चाहिए कि 'आज मैं चोर, पाखण्डी और दुराचारी मनुष्यों से बात नहीं करूँगा और न ही किसी का मन दुखाऊँगा। रात्रि को जागरण कर कीर्तन करूँगा।'

'ॐ नमो भगवते वासुदेवाय' इस द्वादश मन्त्र का जाप करें। राम, कृष्ण, नारायण आदि विष्णु के सहस्रनाम को कण्ठ का भूषण बनाएँ। भगवान विष्णु का स्मरण कर प्रार्थना करें कि- हे त्रिलोकीनाथ! मेरी लाज आपके हाथ है, अत: मुझे इस प्रण को पूरा करने की शक्ति प्रदान करना। 

यदि भूलवश किसी निन्दक से बात कर भी ली तो भगवान सूर्यनारायण के दर्शन कर धूप-दीप से श्री‍हरि की पूजा कर क्षमा माँग लेना चाहिए। एकादशी के दिन घर में झाड़ू नहीं लगाना चाहिए, क्योंकि चींटी आदि सूक्ष्म जीवों की मृत्यु का भय रहता है। इस दिन बाल नहीं कटवाना चाहिए। न नही अधिक बोलना चाहिए। अधिक बोलने से मुख से न बोलने वाले शब्द भी निकल जाते हैं।

इस दिन यथा‍शक्ति दान करना चाहिए। किन्तु स्वयं किसी का दिया हुआ अन्न आदि कदापि ग्रहण न करें। दशमी के साथ मिली हुई एकादशी वृद्ध मानी जाती है। वैष्णवों को योग्य द्वादशी मिली हुई एकादशी का व्रत करना चाहिए। त्रयोदशी आने से पूर्व व्रत का पारण करें।

फलाहारी को गाजर, शलजम, गोभी, पालक, कुलफा का साग इत्यादि का सेवन नहीं करना चाहिए। केला, आम, दाख (अंगूर), बादाम, पिस्ता इत्यादि अमृत फलों का सेवन करें। प्रत्येक वस्तु प्रभु को भोग लगाकर तथा तुलसीदल छोड़कर ग्रहण करना चाहिए। द्वादशी के दिन ब्राह्मणों को मिष्ठान्न, दक्षिणा देना चाहिए। क्रोध नहीं करते हुए मधुर वचन बोलने चाहिए।

 सन्दर्भ 

श्रेणी:एकादशी

बाहरी कड़ियाँ
बुक्काके

thumb|right|बुक्काके का एक उदाहरणबुक्काके (जापानी: ブッカケ) एक यौन व्यवहार है जिसमे कई व्यक्ति एक साथ सीधे अपने लिंग से अपने वीर्य का स्खलन किसी एक व्यक्ति (आम तौर पर महिला) के चेहरे पर करते हैं, इसमे वीर्यपान भी शामिल हो सकता है। बुक्काके एक दूसरे व्यवहार गोकुन के समान है, जिसमे कई पुरुष अपना वीर्य एक पात्र में स्खलित करते है और इसे कोई एक व्यक्ति पीता है। यह व्यवहार समकालीन अश्लील फिल्मों का एक हिस्सा है और कुछ फिल्मों में तो एक साथ सैंकड़ों व्यक्ति इसे करते दिखते हैं।

बुक्काके वैसे एक जापानी शब्द है जिसका अर्थ होता है पानी को बिखेरना या छिड़काना।
 इन्हें भी देखें 
 क्रीमपाइ
 शीघ्रपतन
 स्वप्नदोष
 स्टील्थिंग

 सन्दर्भ 

श्रेणी:मैथुन
श्रेणी:यौन अभिविन्यास
श्रेणी:यौनाचार

ja:顔射#ぶっかけ
गोकुन

thumb|वीर्य पीती हुई एक महिला

गोकुन (ゴックン?) जापानी अश्लील फिल्मों और साहित्य की एक शैली है जिसमें कई व्यक्तियों द्वारा एक पात्र में स्खलित वीर्य कोई एक व्यक्ति (आम तौर पर महिला) पीता है।
 सन्दर्भ 

श्रेणी:जीव विज्ञान
हाईड एक्ट

हाइड एक्ट का पूरा नाम हेनरी जे हाइड संयुक्त राज्य-भारत शांतिपूर्ण परमाणु ऊर्जा सहयोग अधिनियम २००६ है। यह अमेरिकी कांग्रेस में एक निजी सदस्य बिल के रूप में पास हुआ है। इसमें भारत और अमेरिका के बीच प्रस्तावित परमाणु समझौते से जुड़े नियम एवं शर्तों को समाहित किया गया है। इस समझौते के लिए जब अमेरिका के परमाणु ऊर्जा अधिनियम १९५४ की धारा १२३ में संशोधन किया गया तब इसका नाम हाइड एक्ट रख दिया गया।

श्रेणी:परमाणु परीक्षण
व्यापक परमाणु परीक्षण प्रतिबंध संधि

व्यापक परमाणु परीक्षण प्रतिबंध संधि (सीटीबीटी) को ही कांप्रेहेन्सिव टेस्ट बैन ट्रीटी कहा जाता है। यह एक ऐसा समझौता है जिसके जरिए परमाणु परीक्षणों को प्रतिबंधित किया गया है। यह संधि 24 सितंबर 1996 को अस्तित्व में आयी। उस समय इस पर 71 देशों ने हस्ताक्षर किया था। अब तक इस पर 181 देशों ने हस्ताक्षर कर दिए हैं। भारत और पाकिस्तान ने सीटीबीटी पर अब तक हस्ताक्षर नहीं किया है। इसके तहत परमाणु परीक्षणों को प्रतिबंधित करने के साथ यह प्रावधान भी किया गया है कि सदस्य देश अपने नियंत्रण में आने वाले क्षेत्रें में भी परमाणु परीक्षण को नियंत्रित करेंगे।

left|400px|thumb| सीटीबीटी संद्घि में भागीदारी 

सन्दर्भ

श्रेणी:परमाणु परीक्षण
श्रेणी:हथियार नियंत्रण संधियां
श्रेणी:नाभिकीय हथियार नीतियां
श्रेणी:भारत के वैदेशिक सम्बन्ध
श्रेणी:पाकिस्तान के विदेश संबंध
[[श्रेणी:बीसवीं शताब्दी की संधियां]
कैबिनेट मिशन

वर्ष 1946 में ब्रिटेन के प्रधानमंत्री एटली ने भारत में एक तीन सदस्यीय उच्च-स्तरीय शिष्टमंडल भेजने की घोषणा की। इस शिष्टमंडल में ब्रिटिश कैबिनेट के तीन सदस्य- लार्ड पैथिक लारेंस (भारत सचिव), सर स्टेफर्ड क्रिप्स (व्यापार बोर्ड के अध्यक्ष) तथा ए.वी. अलेक्जेंडर (एडमिरैलिटी के प्रथम लार्ड या नौसेना मंत्री) थे। इस मिशन को विशिष्ट अधिकार दिये गये थे तथा इसका कार्य भारत को शांतिपूर्ण सत्ता हस्तांतरण के लिये, उपायों एवं संभावनाओं को तलाशना था।

<u>कैबिनेट मिशन दिल्ली आया 24 मार्च 1946</u>
''कैबिनेट मिशन अपने प्रस्ताव को प्रस्तुत किया 16 मई 1946
कैबिनेट मिशन 1946 का उद्देश्य -
1. संविधान सभा का गठन करना यह- मुख्य उद्देश्य था
2. भारत का विभाजन यह- गौण उद्देश्य
3. संविधान सभा के सदस्यों का निर्वाचन जनता के द्वारा अप्रत्यक्ष रूप से होगा
4. संविधान सभा का एक सदस्य 10 लाख जनसंख्या पर  चुना जाएगा
5. संविधान सभा में कुल 389 सदस्य होंगे
इनमें से 296 सदस्य निर्वाचित होंगे और 93 में सदस्य मनोनीत होंगे जिसमें 14 सदस्य राजस्थान से सम्मिलित थे|

 करनादेश के मुख्य दलों की मदद से कार्यकारी परिषद का गठनमिशन ने भारतीय राष्ट्रीय कांग्रेस और ऑल इंडिया मुस्लिम लीग के प्रतिनिधियों के बातचीत की। मिशन ने सांप्रदायिक दंगों को रोकने के लिए हिंदु-मुस्लिम के बीच सत्ता साझेदारी की योजना बनाई। उधर, कांग्रेस पार्टी ने अंग्रेजों के चले जाने पर मुस्लिम नेताओं और मुस्लिम जनता से स्वयं बातचीत कर उन्हें निर्णय लेने के लिए राजी करना चाहते थे। अखिल भारतीय मुस्लिम लीग के नेता जिन्ना भारत के साथ रहना चाहते थे लेकिन वह संविधान में मुसलमानों को विशेष राजनीतिक संरक्षण की गारंटी भी चाहते थे। मुस्लिम लीग ने तर्क दिया की अंग्रेजों के चले जाने के बाद भारत हिंदू राष्ट्र में बदल जाएगा। मुस्लिम लीग के इस तर्क का अंग्रेजों ने समर्थन किया। आरंभिक बातचीत के बाद मिशन ने 16 मई 1946 को नई सरकार के गठन का प्रस्ताव रखा।संविधान सभा में 389 सीटें रखी गई। जिसमें से 292 ब्रिटिश प्रांत के प्रतिनिधि, 4 कमिश्नर एवं 93 देशी रियायतें थी।'''

बाहरी कड़ियाँ
Four chief commissionerate state

1- Delhi

2- ajmer-marwad

3-kurg

4-british Baluchistan

श्रेणी:भारत का इतिहास
हृदय रोग

अंगूठाकार|हृदय रोग

हृदय शरीर का एक महत्त्वपूर्ण अंग है। मानवों में यह छाती के मध्य में, थोड़ी सी बाईं ओर स्थित होता है और एक दिन में लगभग एक लाख बार एवं एक मिनट में 60-90 बार धड़कता है। यह हर धड़कन के साथ शरीर में रक्त को धकेलता करता है। हृदय को पोषण एवं ऑक्सीजन, रक्त के द्वारा मिलता है जो कोरोनरी धमनियों द्वारा प्रदान किया जाता है। यह अंग दो भागों में विभाजित होता है, दायां एवं बायां। हृदय के दाहिने एवं बाएं, प्रत्येक ओर दो चैम्बर (एट्रिअम एवं वेंट्रिकल नाम के) होते हैं। कुल मिलाकर हृदय में चार चैम्बर होते हैं। दाहिना भाग शरीर से दूषित रक्त प्राप्त करता है एवं उसे फेफडों में पम्प करता है और रक्त फेफडों में शोधित होकर ह्रदय के बाएं भाग में वापस लौटता है जहां से वह शरीर में वापस पम्प कर दिया जाता है। चार वॉल्व, दो बाईं ओर (मिट्रल एवं एओर्टिक) एवं दो हृदय की दाईं ओर (पल्मोनरी एवं ट्राइक्यूस्पिड) रक्त के बहाव को निर्देशित करने के लिए एक-दिशा के द्वार की तरह कार्य करते हैं।

हृदय में कई प्रकार के रोग हो सकते हैं। इनमें से कुछ इस प्रकार से हैं:
 हृदयाघात
 रुमेटिक हृदय रोग
 जन्मजात खराबियां
 हृदय की विफलता
 पेरिकार्डियल बहाव

 जन्मजात कमियां 
जन्मजात हृदय रोग, जन्म के समय हृदय की संरचना की खराबी के कारण होती है। जन्मजात हृदय की खराबियां हृदय में जाने वाले रक्त के सामान्य प्रवाह को बदल देती हैं। जन्मजात हृदय की खराबियों के कई प्रकार होते हैं जिसमें मामूली से गंभीर प्रकार तक की बीमारियां शामिल हैं।

 संकेत और लक्षण 
 जन्मजात हृदय की खराबियों वाले कई व्यक्तियों में बहुत ही कम या कोई लक्षण नहीं पाये जाते।
 गंभीर प्रकार की खराबियों में लक्षण दिखाई देते हैं- विशेषकर नवजात शिशुओं में। इन लक्षणों में सामान्यतः तेजी से सांस लेना, त्वचा, ओठ और उंगलियों के नाखूनों में नीलापन, थकान और खून का संचार कम होना शामिल है।
 बड़े बच्चे व्यायाम करते समय या अन्य क्रियाकलाप करते समय जल्दी थक जाते हैं या तेज सांस लेने लगते हैं।
 दिल के दौरे के लक्षणों में व्यायाम के साथ थकान शामिल है। सांस रोकने में तकलीफ, रक्त जमना और फेफड़ों में द्रव जमा होना तथा पैरों, टखनों और टांगो में द्रव जमा होना।
 जब तक बच्चा गर्भाशय में रहता है या जन्म के तुरंत बाद तक गंभीर हृदय की खराबी के लक्षण साधारणतः पहचान में आ जाते हैं। लेकिन कुछ मामलों में यह तब तक पहचान में नहीं आते जबतक कि बच्चा बड़ा नहीं हो जाता और कभी-कभी तो वयस्क होने तक यह पहचान में नहीं आता।

 इन्हें भी देखें 
 अच्छे कोलेस्ट्रॉलयुक्त भोजन
 रक्तचाप
 कोलेस्ट्रॉल

बाहरी कड़ियाँ
 हृदय रोग (विकासपीडिया)
 स्वस्थ हृदय : देखरेख और उपचार (गूगल पुस्तक ; लेखक - यतीश अग्रवाल)
हृदय रोग से पीड़ित बच्चों की पुस्तिका (Heart Children Handbook)  (ऑनलाइन)

श्रेणी:मानव शरीर
श्रेणी:हृदय
श्रेणी:हृदय रोग
सी हैरीयर

thumb|स्की जंप से उड़ान भरता एक सी हैरीयर सी हैरीयर एक लड़ाकु जेट वायु यान है जिसे नौसेना हमले एवं सुचना एकत्रित करने के लिये उपयोग मे लाती है। यह यान बिना उड़ान पट्टी पर दौड़े भी उड़ान भर सकते है। यह यान सीधा उड़ान भर सकता है। इन यानो को वायुयान वाहक पोतो पर रखा जाता है।
चन्द्रप्रभा वटी

चन्द्रप्रभा वटी एक आयुर्वेदिक औषधि हैhttp://www.biovatica.com/chandraprabha_vati.htm। यह कोलेस्ट्रॉल कम करने में लाभदायक होती है। 
"चन्द्रप्रभा वटी " आयुर्वेद शास्त्र का एक ऐसा अद्भुत एवं गुणकारी योग है जो आज के युग में स्त्री-पुरुष दोनों वर्ग के लिए, किसी भी आयु में उपयोगी एवं लाभकारी सिद्ध होता है। "रस तंत्रसार व् सिद्ध प्रयोग संग्रह " तथा "आयुर्वेद-सारसंग्रह " नामक सुप्रसिद्ध आयुर्वेदिक ग्रंथों में चन्द्रप्रभा वटी की बहुत प्रशंसा की गयी है और वैद्य जगत भी चन्द्रप्रभा वटी को बहुत गुणकारी व् विश्वसनीय योग मानता है.

श्रेणी:आयुर्वेदिक औषधि

चन्द्रप्रभा वटी बनाने की विधि: कपूर कचरी, वच, नागरमोथा, चिरायता, गिलोय, देवदारु, हल्दी, अतीस, दारुहल्दी, पीपलामूल, चित्रकमूल-छाल, धनिया, बड़ी हरड़, बहेड़ा, आँवला, चव्य, वायविडंग, गजपीपल, छोटी पीपल, सोंठ, कालीमिर्च, स्वर्ण माक्षिक, सज्जीखार, यवक्षार, सेंधा नमक, सोंचर नमक, साँभर लवण, छोटी इलायची के बीज, कबाबचीनी, गोखरू, और श्वेतचन्दन- प्रत्येक 3-3 ग्राम, निशोथ, दन्तीमूल, तेजपात, दालचीनी, बड़ी इलयाची, वंचलोचन- प्रत्येक 1-1 तोला, लौह भस्म 2 तोला, मिश्री 4 तोला, शुद्व शिलाजीत और शुद्ध गुग्गुलु  8 - 8 तोला लें। प्रथम गुग्गुलु  को साफ़ करके लौह के इमामदस्ते में कूटे,जब गुग्गुलु  नरम हो जाये तब उसमे शिलाजीत और भस्मे तथा अन्य द्रव्यों का कपड़छन चूर्ण मिला तीन दिन गिलोय के स्वरस में मर्दन कर, 3 -3  रत्ती की गोलियां बना ले - सि.यो.सं। 

संदर्भ
यांबू

thumb|right|यांबू शहर

 'याँबू अल बहर' (अरबी: ينبع "समुद्र किनारे का सोता"), पश्चिमी सउदी अरब के प्रान्त अल मदीना का एक प्रमुख शहर और बंदरगाह है। यह लाल सागर के तट पर बसा है और जेद्दाह से लगभग 350 किमी उत्तर मे () पर स्थित है। (2004 की जनगणना के अनुसार शहर की जनसंख्या 188,430 है जिनमे एक बड़ी संख्या में विदेशी जिनमे से ज्यादातर एशिया के हैं, बसे हैं, निवासियों की एक बड़ी आबादी मध्य पूर्व और यूरोप के लोगों की भी है।

हालाँकि यह शहर अपनी औद्योगिक गतिविधियों के लिए जाना जाता है, लेकिन अब यह एक पर्यटन स्थल के रूप में विकसित हो रहा है। समुद्र तट का उपयोग स्कूबा-डाइविंग के साथ-साथ तैराकी और सफेद रेतीले तटों के सामने करने के लिए किया जाता है।
 सन्दर्भ 

श्रेणी:सउदी अरब के शहर
श्रेणी:मदीना प्रान्त
आइऍसऍम

आइऍसऍम (Intelligent Script Manager / ISM) भारत के सी-डैक द्वारा निर्मित एक भाषायी कम्प्यूटर प्रोग्राम है। जो भारतीय भाषाओं को कम्प्यूटर पर लिखनपढ़ने एवं अन्य भाषायी कार्यों में उपयोगी है।

यह दो प्रकार का है-
 1. ISM publisher
 2. ISM Office v.6
 
 ISM Office में अधिक क्या है? 
1. सभी भाषाओं - अंग्रेजी के प्रशासनिक द्विभाषी/बहुभाषी शब्दावलियाँ - केन्द्र सरकारी एवं राज्य सरकारी दस्तावेजों के लिए उपयोगी।

2. सभी भाषा ओं के थेसारस

3. अंक से शब्द

4. N-Trans - नामों का लिप्यन्तरण हेतु, विशेष जनगणना आदि आँकड़ों के डैटाबेस के लिप्यन्तरण हेतु

5. विभिन्न सरकारी कार्यालयों में काम आनेवाली विभिन्न प्रकार की युनिटिलिटिज

7. सभी भारतीय भाषाओं के स्पेल चेकर आदि

8. एम. एस वर्ड तथा ओपेन ऑफिस के माक्रो आदि

9. अन्य बहुत कुछ...

 बाहरी कड़ियाँ 
 ISM के बारे में विस्तृत जानकारी (अंग्रेजी में)

आइऍसऍम
आइऍसऍम
आइऍसऍम
आइऍसऍम
आइऍसऍम
रियाद

रियाद या रियाज़ (अरबी: الرياض अर्रियाज़ शाब्दिक अर्थ उद्यान) सउदी अरब की राजधानी और सबसे बड़ा शहर है। यह सउदी अरब के रियाद प्रांत की राजधानी भी है साथ ही इसका संबंध नेज्द और अल यमामा जैसे ऐतिहासिक क्षेत्रों से भी है। यह अरब प्रायद्वीप के एक बड़े पठार पर स्थित है और इसकी जनसंख्या लगभग ६० लाख है। शहर को नगर निगम के 15 जिलों में विभाजित किया गया है जिसका प्रंबंधन रियाद नगर पालिका जिसके मुखिया रियाद के महापौर है और रियाद विकास प्राधिकरण जिसके अध्यक्ष रियाद प्रांत के राज्यपाल शहजादा सलमान बिन अब्दुलाजी़ज़ हैं, के द्वारा किया जाता है। रियाद के वर्तमान महापौर अब्दुल अजीज इब्न अय्याफ अल मिगरिन, हैं जिनकी नियुक्ति 1998 में हुई थी।

 नाम 
रियाद शब्द का अरबी भाषा के शब्द (बहुवचन) रवधा से आया है जिसका अर्थ उद्यान या बगीचा होता है, विशेष रूप से वो वनस्पति जो बारिश के बाद मरुस्थल मे स्वयं उग आती है। रियाद 1500 वर्षों से अधिक समय से अरब प्रायद्वीप के मध्य मे स्थित एक उपजाऊ क्षेत्र है। रियाद ऐतिहासिक रूप से अपने खजूरों और फलौद्यान के लिए मशहूर रहा है। आधुनिक नाम को पहले केवल उन कुछ भागों जहां फलों के उद्यान थे के लिए प्रयुक्त किया जाता था, धीरे धीरे इस नाम को पूरे क्षेत्र के लिए इस्तेमाल किया जाने लगा। 

 इन्हें भी देखें 
 नज्द

 सन्दर्भ 

श्रेणी:सउदी अरब के शहर
श्रेणी:रियाद प्रान्त
श्रेणी:एशिया में राजधानियाँ
मध्य अमेरिका

केंद्रीय अमेरिका
200px|मध्य अमेरिका का मानचित्र
 Area 523,780 वर्ग किमी Population 41,739,000 (2009 अनु.) Density 77 प्रति वर्ग किमी Countries 7 Demonym केंद्रीय अमेरिकी, अमेरिकी GDP $107.7 बिलियन (exchange rate) (2006)  $ 226.3 बिलियन (purchasing power parity) (2006). GDP per capita $2,541 (exchange rate) (2006)  $5,339 (purchasing power parity) (2006). Languages Spanish, English, Mayan languages, Garifuna, Kriol, European languages, and many others Time Zones UTC - 6:00, UTC - 5:00  Largest cities (2002) TegucigalpaManaguaGuatemala CitySan SalvadorSan Pedro SulaPanama CitySan José, Costa RicaSanta Ana, El SalvadorLeónSan MiguelLargest Cities in Central America , Rhett Butler. Accessed on line January 10, 2008.

मध्य अमेरिका (या, केन्द्रीय अमेरिका ; ) अमेरिकी महाद्वीप का मध्य भौगोलिक क्षेत्र है। यह उत्तर अमेरिकी महाद्वीप का सबसे दक्षिणी हिस्सा है, जो दक्षिण में दक्षिण अमेरिका के साथ जोड़ता है। कभी-कभी इसे अमेरिका के एक उपमहाद्वीप के रूप में परिभाषित किया जाता है। इस क्षेत्र की सीमा उत्तर में मेक्सिको, दक्षिण-पूर्व में कोलंबिया, पूर्व में कैरिबियन सागर और पश्चिम और दक्षिण में प्रशांत महासागर से लगती है। मध्य अमेरिका में सात देश शामिल हैं: बेलीज, कोस्टा रिका, अल सल्वाडोर, ग्वाटेमाला, होंडुरास, निकारागुआ और पनामा। केंद्रीय अमेरिका की संयुक्त जनसंख्या 41,739,000 (2009 अनुमान)और 42,688,190 (2012 अनुमान) के बीच होने का अनुमान है।

यह उतर अमेरिका के अंतर्गत सबसे दक्षिण के 7 देश हैं, जो दक्षिण अमेरिका से जुडा हुआ भाग है। इन देशों का समूह लैटिन अमेरिका के अंतर्गत आता है।

सन्दर्भ

श्रेणी:भौगोलिक क्षेत्र